open-index/open-wikipedia-markdown huggingface dataset:
Галоиталски јазици

**Галоиталските јазици** се генетска група на романското јазично семејство. Сè уште се смета за спорна нивната точна припадност: дали спаѓаат во галороманската или во италодалматинската гранка. Венецијанскиот обично се смета за припадник на друга дијалектна група, но некои го сместуваат во галоиталските говори.

## Географска распределба
мини|Галоиталските јазици (нијанси на зелено)

Овие јазици традиционално се говорат во северна Италија, јужна Швајцарија, Сан Марино и Монако, иако денес во значајна мера се истиснати од италијанскиот јазик. Речиси сите говорници се двојазични. Истите се говорат поактивно од дијаспората, во земјите со северноиталијански доселеници. Во Монако, лигурскиот има пропишан законски статус заедно со моначкиот (негов дијалект).

## Класификација

* ***Галоиталски јазици***
** пиемонтски
** лигурски
** ломбардски
*** западноломбардско наречје
*** источноломбардско наречје
** емилискоромањолски јазици
*** емилиски
*** ромањолски

## Поврзано
* Јазици во Италија
* Романски јазици
* Италски јазици

## Наводи

## Библиографија
* 
* Индоевропски → Италски → Романски → Италозападни - Ethnologue 
* 
* 
*  
*  
* Rohlfs, Gerhard. 1975. *Rätoromanisch. Die Sonderstellung des Rätoromanischen zwischen Italienisch und Französisch. Eine kulturgeschichtliche und linguistische Einführung* (Munich: C.H. Beek'sche, 1975), стр.&nbsp;1–20.
Кревање тегови на Летните олимписки игри 2012 — до 58 кг за жени

десно|150п

**Натпреварувањето во [[кревање тегови]] во категорија до 58 кг во женска конкуренција** на Летните олимписки игри 2012 се одржа на 30 јули во Ексел Центарот во Лондон.

Учествувале вкупно 14 натпреварувачки од 10 држави.

## Формат на натпреварување
Секоја дисциплина во овој спорт се состои од два дела.

Во првиот дел тегот се крева во еден потег од земјата до над глава, а во другиот дел, најчесто со поголеми тежини, тегот се крева до над колена со еден потег при што кревачот најчесто се спушта на колена да би си олеснил себеси, а потоа повторно крева на рамења, повторно спуштајќи се кон земјата и практично го крева тегот со помош на нозете, и на крајот во вис, повторно со помош на нозете.

Секој натпреварувач има по три обиди во двата начини на кревање.

## Распоред
Сите саатници се по Британско летно време (UTC+1)

## Рекорди
Пред натпреварувањето светските и олимписките рекорди беа:

## Резултати

Ли Ксујинг од Кина постигна Олимписки рекорд од 108 килограми во кревање со еден потег, како и Олимписки рекорд во вкупниот резултат од 246 килограми.

## Наводи

Категорија:Кревање тегови на Летните олимписки игри 2012
Јулски денови

**Јулските денови** се нереди кои се случиле во периодот од 16 јули до 20 јули 1917 година во Петроград, Русија.

На 15 јули 1917 година Кадетите ја напуштиле седницата на Руската привремена влада, заканувајќи се на меншевиците и Социјалистичките револуционери (СРС), со распад на владината коалиција. Јулските денови се одржале во Петроград во периодот од 16 до 20 јули, каде група од војници и индустриски работници започнале нереди во градот и истите биле насочени против привремената буржоазиска влада. Во демонстрациите и нередите учество зеле над 500.000 луѓе. За целиот настан, по неговото задушување, биле обвинети Болшевиците. Во текот на нередите, по наредба на владата, офицерските одреди започнале да пукаат кон демонстрантите. водачот на Болшевиците Ленин бил во бегство додека пак голем број од останатите водачи биле уапсени.Во текот на нередите биле убиени повеќе од 700 луѓе.

Како краен резултат од настаните било оставка на кабинетот и создавање на нова влада предводена од страна на Керенски.

По јулските денови престанало двостраното владеење. Власта преминала целосно во рацете на контрареволуционерите, а советите поминале во нелегалност и започнале подготовка за востание познато како Октомвриска револуција.

## Наводи

Категорија:Привремена руска влада
Категорија:Историја на Санкт Петербург
Храбро срце

**„Храбро срце“** (англиски: *Braveheart*) — американски историски филм (од жанрот драма) од 1995 година, режиран и прооизведен од Мел Гибсон. Сценариото било напишано за филмот, а потоа било изработено и како роман од страна на Рендал Волес. Филмот го прикажува животот на Вилијам Волес, воин од XIII век, кој ги предводел Шкотите во Првата војна за независност на Шкотска против кралот Едвард I од Англија. Главните улоги ги толкуваат: Мел Гибсон и Софи Марсо (Sophie Marceau), Кетрин Мекромак (Catherine McCromack), Патрик Мекгунан (Patrick McGoonan), Ангус Мекфејден (Angus Macfayden), Питер Хенли (Peter Hanly), Брендан Глисон (Brendan Gleeson), Дејвид О'Хара (David O'Hara), Томи Фланаган (Tommy Flanagan) И Брајан Кокс (Brian Cox). „Храбро срце“ е вториот филм што го режирал Гибсон, а постигнал голем успех: имал десет номинации на 68. доделување на „Оскар“, а освоил пет награди, меѓу кои и Оскар за најдобар филм и Оскар за најдобар режисер и за фотографија. Исто така, филмот ја освоил и наградата „Златен глобус“ во категоријата за најдобра режија.

## Содржина
Во едно шкотско село во XIII век, момчето Вилијам Волес (го игра Гибсон) сведок на смртта на својот татко и на постариот брат, кои им се приклучиле на востаниците во борбата против англискиот крал. Тогаш, грижата за неговото воспитување ја презема еден учен човек, кој ќе го научи Вилијам латински и француски јазик. Години подоцна, англискиот крал Едвард Први на англиските благородници им го доделува правото на првата брачна ноќ, според кое, секој земјопоседник има право да ја помине првата брачна ноќ со невестата која штотуку се омажила. За да го избегне ова понижување, Вилијам тајно се венчава со саканата девојка Марион, која подоцна ја убиваат англиските војници. Потресен од загубата на саканата, Волес започнува борба против англиските насилници, кја постепено се претвора во војна за ослободување на Шкотска. За таа цел, тој се обидува да ги обедини шкотските благородници, но во одлучувачката борба, некои од нив го напуштаат боиштето. Така, тој е заробен и одведен во Лондон, каде што е убиен пред очите на јавноста.

## Надворешни врски

* 
* 
* 
* 
* „Храбро срце“  на „Metacritic“
* Критика за „Храбро срце“ на Роџер Еберт 

Категорија:Филмови од 1995 година
Категорија:Филмови на 20th Century Fox
Категорија:Американски филмови
Категорија:Добитници на оскар за најдобар филм
Категорија:Филмови на англиски јазик
Категорија:Историски филмови
Категорија:Воени филмови
Категорија:Филмови снимени во Шкотска
Категорија:Филмови снимени во Република Ирска
Категорија:Филмови на Paramount Pictures
Категорија:Филмови засновани на вистински настани
Категорија:Биографски филмови
Категорија:Шкотски војни за независност
Категорија:Филмови на Мел Гибсон
Категорија:Филмови со Мел Гибсон
Категорија:Филмови со Софи Марсо
Англиски пациент

**Англиски пациент** (англиски: *The English Patient*) — американско-британски филм (драма) од 1996 година, заснован на исотимениот роман од канадскиот писател Сри Ланкан. Филмот бил напишан и режиран од Антони Мингела, а во главните улоги настапуваат: Ралф Фајнс, Жилиет Бинош, Кристин Скот Томас, Вилијам Дефо итн. Во 1997 година, филмот освоил девет „Оскари“, а бил номиниран во вкупно 12 категории, меѓу кои и оние за најдобар филм, за најдобра режија и за најдобра женска споредна улога (Жилиет Бинош). За време на снимањето на филмот бил присутен и писателот на романот.

## Содржина
Дејтвото на филмот се одвива за време на Втората светска војна и ја прикажува судбината на еден ранет војник, со тешки изгореници по телото, кого сите го нарекуваат „англискиот пациент“. Тој, пак, не сака да открие ништо за себе и за својот живот, но во текот на филмот се прикажани повеќе настани од неговото минато и така се дознава дека тој, всушност, е унгарски географ, грофот Ласло де Алмаси (го игра Фајнс), кој ја цртал картата на Сахара, а врската со една омажена жена (ја игра Скот Томас) го довела до сегашната состојба. Во болницата, за ранетиот војник се грижи медицинската сестра Хана (ја глуми Бинош), чија животна приказна е прикажана во филмот.

## Наводи

## Надворешни врски

* 
* 
* 
* 
* Лазло Алмаси: вистинскиот Англиски пациент

Категорија:Филмови од 1996 година
Категорија:Британски филмови
Категорија:Американски филмови
Категорија:Филмови на англиски јазик
Категорија:Филмови на германски јазик
Категорија:Филмови на италијански јазик
Категорија:Филмови на арапски јазик
Категорија:Добитници на Оскар за најдобар филм
Категорија:Филмови со Ралф Фајнс
Категорија:Филмови со Жилиет Бинош
Категорија:Филмови со Вилијем Дефо
Категорија:Филмови засновани на романи
Категорија:Филмови снимени во Рим
Категорија:Филмови за Втората светска војна
Категорија:Филмови на Miramax Films
Вљубениот Шекспир

**Вљубениот Шекспир** (англиски: *Shakespeare in Love*), познат и како **Заљубениот Шекспир** — американско-британски драма-филм од 1998 година, режиран од Џон Маден, а продуциран од Марк Норман. Во филмот е опишана љубовната афера на Вилијам Шекспир (го игра Џозеф Фајнс) во периодот кога ја пишувал трагедијата „Ромео и Јулија“. Приказната во филмот е фиктивна, иако некои од улогите се засновани на вистински ликови.

„Вљубениот Шекспир“ освоил седум „Оскари“, меѓу кои „Оскар“ за најдобар филм, „Оскар“ за најдобра глумица (Гвинет Палтроу) и „Оскар“ за најдобра глумица во споредна улога (Џуди Денч).

## Историска точност

Филмот не претендира на историска точност и вклучува многу комични анахронизми (како психотерапевт, Шекспир како скока на ферибот и вели: „Следи го тој чамец!“, и Хенслоу како ја предвидува фразата „Шоуто мора да продолжи!“ (анг. „The show must go on!“). Сепак, костимите и прикажувањето на некои познати ликови, посебно кралицата Елизабета Прва, всушност се многу добро направени, и прецизно го прикажуваат расположението и модата на тоа време.

## Дејствие
Филмот се занимава со забранетата љубов помеѓу Шекспир (го игра Фајнс) и Виола (ја игра Палтроу) која е благородничка. За да го подмири својот долг кон стопанственикот Хју Фенимем, шекспировиот патрон Хенслоу му нуди на Фенимен партнерство во најновата продукција на последната шекспирова комедија, која се вика Ромео и Етел - ќерката на пиратот. Оваа драма подоцна ќе биде преименувана во „Ромео и Јулија“. Летото 1593 година, писателот Вилијам Шекспир има писателска блокада и бара нова муза. Ја наоѓа во Виола де Лесепс, млада девојка која е инспирирана од неговата работа и вљубена во неговите рими. Иако е забрането од законите и обичаите во 16. век, Виола се облекува како маж и оди на аудиција за улога во неговата нова драма.

## Наводи

## Надворешни врски

* 
* 
* 
* 

Категорија:Филмови од 1998 година
Категорија:Британски филмови
Категорија:Американски филмови
Категорија:Филмови на англиски јазик
Категорија:Добитници на оскар за најдобар филм
Категорија:Филмови поврзани со Вилијам Шекспир
Категорија:Филмови засновани на Ромео и Јулија
Категорија:Филмови на Universal Pictures
Категорија:Филмови на Miramax Films
Категорија:Филмови со Џозеф Фајнс
Категорија:Филмови со Гвинет Палтроу
Категорија:Филмови со Џуди Денч
Категорија:Филмови со Бен Афлек
Господар на прстените: Враќањето на кралот (филм)

**Господар на прстените: Враќањето на кралот** — епски/драма филм од 2003, режиран од Питер Џексон. Филмот е заснован на вториот и третиот дел од книгата „Господар на прстените“ на Џ. Р. Р. Толкен. Овој филм е последниот од серијалот, по „Господарот на прстените: Дружината на Прстенот“ (2001) и „Господарот на прстените: Двете кули“ (2002). Филмот освоил 11 награди „Оскар“, со што им се приклучил на „Бен Хур“ и „Титаник“ како филмови со најмногу освоени „Оскари“.

## Наводи

## Надворешни врски

* 
* 
* 
* 
* 

Категорија:Филмови од 2003 година
Категорија:Филмови на Питер Џексон
Категорија:Филмови со Орландо Блум
Категорија:Филмови на англиски јазик
Категорија:Добитници на оскар за најдобар филм
Категорија:Филмови од серијалот Господар на прстените
Категорија:Филмови снимени во Нов Зеланд
Категорија:Новозеландски филмови
Категорија:Филмови на New Line Cinema
Категорија:Филмски продолженија
Категорија:Американски фантастични филмови
Фатална несреќа (филм)

**Фатална несреќа** — американски драма филм од 2004, режиран, продуциран и ко-напишан од Пол Хеџис. Во филмот се обработува начинот на одразување на расистичките и социјалните тензии во Лос Анџелес, Калифорнија. Според едно интервју со Пол Хеџис, филмот му бил вдахновен од вистински настан, односно бил поврзан со демолирањето на неговото порше во 1991. „Фатална несреќа“ освоил три оскари: оскар за најдобар филм, за најдобро сценарио и за најдобра монтажа.

## Наводи

## Надворешни врски

* 
* 
* 
* 
* 

Категорија:Филмови од 2005 година
Категорија:Германски филмови
Категорија:Филмови на англиски јазик
Категорија:Филмови на шпански јазик
Категорија:Филмови на персиски јазик
Категорија:Филмови на мандарински јазик
Категорија:Филмови на корејски јазик
Категорија:Добитници на оскар за најдобар филм
Категорија:Филмови поврзани со расизам
Категорија:Филмови на Lions Gate Entertainment
Категорија:Филмови од 2004 година
Шкафче на болката

**Шкафче на болката** е американски воен филм од 2008 за тим од тројца трагачи на бомби во војната во Ирак. Филмот бил режиран од Кетрин Бигелоу, а сценариото било напишано од Марк Бол. Главните улоги во филмот ги толкуваат Џереми Ренер, Ентони Меки и Брајан Џерагати.

## Наводи

## Надворешни врски

* Официјално мрежно место
* 

Категорија:Филмови од 2008 година
Категорија:Американски независни филмови
Категорија:Филмови за Втората заливска војна
Категорија:Добитници на оскар за најдобар филм
Категорија:Американски филмови
Категорија:Филмови на англиски јазик
Категорија:Филмови од 2009 година
The Pirate Bay

**The Pirate Bay** или *„Пиратски Залив“* е шведски торент тракер започнат во 2003 година од организацијата „Биро за пиратерија“ (шве. Piratbyrån). Во 2004 година тој се отцепил од организацијата и бил воден од Фредрик Неиј (познат како *TiAMO*) и Готфрид Свартхолм (познат како *anakata*). Денес „Пиратскиот Залив“ е управуван од непрофитна организација регистрирана на Сејшелите.

## Историја
„Пиратскиот Залив“ била основана во 2003 година од организацијата „Биро за пиратерија“. Подоцна нејзиното сопствеништво било неколкупати менувано. Компанијата била обвинета од Motion Picture Association of America за „помагање во овозможувањето на материјал заштитен со авторски права да биде достапен без надоместок“. „Пиратскиот Залив“ е добро позната по својот начин на справување со обвинувањата од големите компании кои секогаш се иронични и со голема доза на хумор. Тие имаат отворено и дел на своето мрежно место кое ги исмејува обидите и заканите на големите компании да го симнат „заливот“ од интернет мрежата.

### Рацијата во 2006
На 31 мај 2006 била направена рација од Шведската полиција во координација со FBI во опслужувачските простории на „Пиратскиот Залив“ при што сите опслужувачи биле запленети а „Пиратскиот Залив“ бил симнат од интернет неколку дена. По рацијата „Пиратскиот Залив“ изјавил:

```
„Само некои статистики... ... еве неколку причини зошто TPB е симнат некогаш - и колку време е потребно да се поправи: 
Tiamo многу се испијанил и скршил нешто: 4 дена
Anakata многу се разболел и нема никој наоколу: 7 дена
Владите на САД и Шведска ја натераа полицијата да ни ги украде опслужувачите: 3 дена“
```


### Домаќини
„Пиратскиот Залив“ е хостиран од компанијата PRQ која е сопствеништво на основачите на „заливот“, Фредрик Неиј и Готфрид Свартхолм.

## Технички детали
„Пиратскиот Залив“ работи на Lighttpd и PHP на предниот дел, базата е MySQL, Sphinx на двата пребарувачки системи, memcached за кеширање SQL прашалници и PHP сесии и Varnish пред lighttpd за кеширање на статички содржини. „Пиратскиот Залив“ функционира на 31 посветен опслужувач, една база на податоци, 2 пребарувачки мотори и 8 БитТорент тракери.

## Наводи

## Надворешни врски

*Официјален профил на Твитер
*Официјален профил на Фејсбук

## Поврзано
*Торент тракер
*Анаката
*Тиамо
*TPB AFK


Категорија:Шведски мрежни места
Категорија:Мрежни места со BitTorrent
Говорот на кралот

**„Говорот на кралот“** е британски историски/драма филм од 2010, режиран од Том Хупер, а напишан од Дејвид Сидлер. Колин Фирт ја игра улогата на царот Џорџ VI кој, за да се ослободи од тремата при јавно говорење, го посетува говорниот австралиски терапевт Лајонел Лож (Џофри Раш).

## Наводи

## Надворешни врски

* 
* 
* 
* Фотографии на „Flickr“ за време на снимањето во Лондон
* Снимка од говорот на царот Џорџ VI од 1938   од „British Pathé“
* Царот Џорџ VI ѝ се обраќа на нацијата на „BBC Archives“

Категорија:Филмови од 2010 година
Категорија:Британски филмови
Категорија:Добитници на оскар за најдобар филм
Категорија:Филмови на англиски јазик
Категорија:Филмови на Том Хупер
Категорија:Филмови со Хелена Бонам Картер
Категорија:Филмови со Гај Пирс
Категорија:Филмови со Тимоти Спол
Категорија:Филмови со Колин Фирт
Категорија:Филмови снимени во Лондон
Категорија:Филмови засновани на вистински настани
Корниловски пуч

**Корниловиот пуч** или **Корниловата афера** претставува наводен обид за државен удар од страна на командантот на руската армија, генералот Лавр Корнилов во август 1917 година против Руската привремена влада на чело со Александар Керенски.

Александар Керенски слушнал за некој извештај дека болшевиците планирале да направат државен удар. Иако и самиот тој знаел дека ова е лага, тој во ова пронашол прилика да се ослободи од Корнилов, кој започнал да претставува закана и на самиот него. Верувајќи дека ќе добие поддршка од началниците, Александар Керенски ја вратил смртната казна во земјата на 12 јули. По една недела, во обид да се смири растечкиот конзервативен елемент во руското општество, во назначил Лавр Корнилов за командант на руската армија.

На 25 август 1917 година, Корнилов го испратил кон Петроград третиот вооружен корпус на чело со Александар Кримов и по наредба на премиерот Александар Керенски. Главна цел била неутрализирање на болшевиците и намалување на нивната улога во општеството. Со ова тој самиот добил шанса да ја нападне и Привремената влада и да стане воен диктатор. Сепак, под притисок на Петроградскиот совет, Керенски ја променил својата одлука а самиот ден, на 27 август тој бил сменет од позиција главен командант. По ова следувало апсење на Корнилов, а Кримов се самоубил.

Категорија:Руска револуција
Керенска офанзива

**Керенската офанзива** или јулската офанзива претставува последната офанзива на Русија во текот на Првата светска војна. Таа се одиграла во јули 1917 година.

## Причина

Министерот Александар Керенски одлучил да направи офанзива во текот на војната, но истата дошла во многу лошо време. По Февруарската револуција во Русија владеела желбата за мир, посебно кај војниците чиј број значително се намалил главно поради револуционерните пропаганди и намалувањето на авторитетот на офицерите.

Самиот Керенски се надевал на значајна победа на фронтот со кое ќе ја зголеми својата популарност меѓу населението и ќе го поврати војничкиот морал. Преку победата тој сметал исто така дека ќе ги зајакне позициите на Привремената влада и ќе ја докаже ефикасноста на најдемократската армија на светот.

## Напад

Офанзивата на руската армија започнал по нападот на австроунгарската војска во Галиција на 1 јули 1917 година. Нападот бил насочен кон Лавов. Во операцијата биле вклучени единаесеттата, седмата и осмата руска армија. Австроунгарските сили во Галиција располагале со австогерманска армија под команда на генералот Фон Ботмер.

По првичниот успех на руските сили, напредокот застанал поради тоа што самите руски војници одбивале да војуваат. Офанзивата пропаднала на 16 јули. Австриските и германските сили извршиле противнапад на 18 јули соочувајќи се со многу слаб отпор. Тие напредувале низ цела Галиција и Украина до реката Збруч. Руските линии биле пробиени на 20 јули, а на 23 јули Русите се повлекле за 240 километри.

По крајот на офанзивата, Привремената руска влада дополнително ги загубила своите позиции и симпатии. Најголема корист од овие напади имале болшевиците. Повеќе ниту еден руски генерал не можел да смета на војниците кои биле под негова команда.

На 1 септември 1917 година Германците ја освоиле Рига, нанесувајќи им уште еден пораз на Русите. Дел од руските војници кои требало да го бранат градот се повлекле уште пред германските сили да пристигнат.

Категорија:Привремена руска влада
Категорија:Битки на Русија
Категорија:Русија во Првата светска војна
Категорија:Битки на Австроунгарија во Првата светска војна
Категорија:Битки на Германија во Првата светска војна
Категорија:Судири во 1917 година
Категорија:Источен фронт (Прва светска војна)
Марк Ронсон

**Марк Ронсон** (роден 4 септември 1975) е Англиски Диџеј, музичар, музички продуцент, артист и ко основач на Алидо Рекордс.

## Надворешни врски
* Официјално мрежно место
* Профил на Твитер
* Профил на Јутјуб
* Профил на Мајспејс

Категорија:Диџеји
Категорија:Продуценти
Категорија:Музичари
Категорија:Живи луѓе
Категорија:Англиски текстописци
Категорија:Родени во 1975 година
Аџарска Автономна Советска Социјалистичка Република

**Аџарска Автономна Советска Социјалистичка Република** (грузиски: *აჭარის ავტონომიური საბჭოთა სოციალისტური რესპუბლიკა*) — автономна република во Советскиот Сојуз во составот на Грузиска ССР.

Републиката била основана во 1921 година.

Територијата на земјата опфаќала 3.000 квадратни километри, а бројот на населението било 385.000 луѓе. Односнот меѓу градското и селското население бил 177.000 кон 208.000 луѓе.

Таа била наследена од Аџарија.

## Поврзано
*Аџарија

## Наводи

Категорија:Автономни републики на Советскиот Сојуз
Категорија:Историја на Аџарија
Категорија:Држави и територии настанати во 1921 година
Категорија:Држави и територии распаднати во 1990 година
Апхаска Автономна Советска Социјалистичка Република

**Апхаска Автономна Советска Социјалистичка Република** (руски: *Абхазкая Автономная Советская Социалистическая Республика*) — автономна република во Советскиот Сојуз во составот на Грузиска ССР.

Републиката била основана во февруари 1931 година, кога Социјалистичка советска република Абхазија која била создадена на 4 март 1921 година била преобразувана со статус на автономна советска социјалистичка република во составот на Грузиска ССР.

Територијата на земјата опфаќала 8.600 квадратни километри, а бројот на населението било 535.000 луѓе. Односнот меѓу градското и селското население бил 261.000 кон 274.000 луѓе. Републиката била наградена со орден *Ленин* во 1935 година, со орден *Октомвриска револуција* во 1971 година и со *орден на народите* во 1972 година..

Својот устав бил изгласан на 2 август 1937 година. Врховен орган претставувал Врховниот совет кој бил избиран на секои четири години и неговиот Президиум.

Републиката имала 11 претставници во Советот на народите на Врховниот совет на СССР.

## Поврзано
*Абхазија

## Наводи

Категорија:Автономни републики на Советскиот Сојуз
Категорија:Поранешни комунистички републики
Категорија:Историја на Абхазија
Категорија:Држави и територии настанати во 1931 година
Категорија:Држави и територии распаднати во 1992 година
Категорија:Држави и територии распаднати во 1991 година
Марко Ригони

**Марко Ригони** (роден на 5 јануари 1980, во Монтегрото Терме) — италијански поранешен фудбалер, играч од средниот ред.

## Кариера
Роден во Монтегрото Терме, (Провинцијата Падова) Ригони ја започна својата кариера во родниот град во тимот на Падова. Потоа му се приклучува на тимот на Јувентус, во прво време играјќи како напаѓач, но по само еден настап во Серија А (против екипата на Венеција на 17/1/1999), беше позајмен на Равена во јануари 2001 година и Цитадела во јануари 2002 година во Серија Б, пред да потпише со Триестина во јануари 2003 година. Тој го раскинува неговиот договор со Јуве со цел да и се приклучи на Триестина.

Тој играше редовно во Триестина, но во јануари 2006 година тој беше продаден на друг тим од Серија Б, екипата на Тернана. Откако тимот испадна во Ц1 Лигата, тој  замина во Пескара во Серија Б на заем. Тој се врати во Терни во 2007-08 сезона, а потоа му беше понуден и нов 2-годишен договор во 2008 година.

Во летото 2009 година, тој потпиша за Новара каде одново почнува да соработува со Атилио Тесер неговиот тренер од периодот во Триестина. Тој го носи својот тим, до две последователни промоции, прво влегување во Серија Б во 2010 година, а потоа и во  Серија А во 2011 година. Во сезоната 2011-12 во Серија А, Ригони ја имаше веројатно неговата најдобра сезона како професионалец, постигнувајќи цели 11 гола за тимот и имаше 8 асистенции. Тој се прослави со два постигнати гола во 4-тото коло кога Новара го победи Интер со 3-1, што беше прва победа за Новара во исто толку соочување со славниот италијански клуб. Во мај 2012 година, тој постигна хет-трик против екипата на Чезена во победата од 3-0. Но, и покрај напорите на Ригони, и тоа што тој беше клучен играч на екипата, Новара се врати назад во Серија Б таа сезона завршувајќи на претпоследното 19-то место на табелата со 32 бода.

По испаѓањето на Новара од Серија А, Ригони останал во врвната дивизија, приклучувајќи му се на Кјево Верона на позајмица со право на откуп. Сепак, во Кјево Ригони разочарал, толку многу, што со промената на тренерската клупа меѓу Доменико Ди Карло и Еуџенио Корини, завршил на маргините во тимот, затоа на 31 јануари 2013 година, тој се преселил во  на позајмица до крајот на сезоната. По завршувањето на Серија А 2012-2013, неговата позајмица во Џенова истекла, и тој се вратил во Новара во Серија Б, каде ја завршил кариерата на крајот од сезоната.

## Титули
#### Јувентус
*** [[УЕФА Интертото Куп|Интертото Куп]]** : 1
: 1999

## Наводи

## Надворешни врски
* Profile at Football.it  
* Profile at Novara  
* Profile at La Gazzetta dello Sport (2006-07) 
* Profile a Figc.it  

Категорија:Живи луѓе
Категорија:Италијански фудбалери
Категорија:Фудбалери на ФК Јувентус
Категорија:Фудбалери на ФК Тернана
Категорија:Фудбалери на ФК Пескара
Категорија:Фудбалери на ФК Новара
Категорија:Фудбалери на ФК Кјево Верона
Категорија:Фудбалери на ФК Џенова
Категорија:Фудбалери во Серија А
Категорија:Родени во 1980 година
Скокови во вода на Летните олимписки игри 2012 – 3 метри синхронизирано за мажи

десно|150п

**Синхронизираните скокови во вода за мажи од 3 метри** на **[[Летни олимписки игри 2012|Летните олимписки игри 2012]]** се одржаа на 1 август 2012 година во Центарот за водени спортови во Лондон.

## Формат на натпреварување
Според редоследот направен пред финалето, секој пар изведува шест скока. Во финалето учествуваат осум пара од осум држави. Состав од 11 судии го оценуваат секој скок, давајќи бодови до 10, при што највисоката и најниската оценка се елиминираат. Освојувачите на медали се утврдуваат откако ќе завршат сите серии на скокови. Парот што по шестата серија ќе има највисок вкупен број на бодови го освојува златниот медал.

## Резултати

## Наводи

Категорија:Скокови во вода на Летните олимписки игри 2012
Историја на Советскиот Сојуз

**Историјата на Советскиот Сојуз** може да се подели на неколку периоди:

* Историја на Русија и Советскиот Сојуз (1917–1927), односно период од Октомвриската револуција до консолидацијата на моќта на Сталин
* Историја на Советскиот Сојуз (1927–1953), ерата на Сталин
* Историја на Советскиот Сојуз (1953–1964), ерата на Хрушчов
* Историја на Советскиот Сојуз (1964–1982), ерата на Брежнев
* Историја на Советскиот Сојуз (1982–1991), распаѓање на сојузот
Велосипедизам на Летните олимписки игри 2012 - хронометар за жени

250px|thumb

**Хронометарот за жени**, дел од олимписките велосипедски настани на Летните олимписки игри 2012, се одржал на 1 август во Лондон. Американскиот велосипедист Кристин Армстронг е бранител на титулата.

На хронометарот, велосипедистите ја започнувале својата трка во интервал од 90 секунди, додека за победник се прогласува оној велосипедист, кој ќе оствари најбрзо време на патеката. Трката започнувала и завршувала пред судската палата Хемптон во југозападен Лондон и вклучувала делови во Ричмонд, Кингстон на Темза и Сари. Двете трки, машката и женската, биле одржувани по еден круг, со мали разлики во патеките претставувајќи различни растојание - 44 километри за мажите и 29 километри за жените.

Армстронг ја одбранила титулата и го освоила златниот медал со време од 37 минути и 34,82 секунди. Јудит Арнт од Германија била втора и го освоила среброто, додека Олга Забелинскаја од Русија ја освоила бронзата.

## Распоред

Сите времиња се UTC+1

## Резултати

Првичниот список на настапи бил објавен на 23 јули и бил потврден со 24 велосипедисти на 31 јули.

## Наводи

Хронометар за жени
Хронометар за жени
Мандау

thumb|right|Мандау близу Цитау

**Мандау** (, ) — река во регионот Чешка (Чешка Република) и Саксонија (Германија), која е долга 40,9 километри.

Потекнува од повеќе извори северно од Волфсберг (чешки: *Vlčí hora*, германски: *Wolfsberg*) во Шлукхов Хок, која се влева во Пански (германски: Herrnwalde). Мандау тече кон југоисток низ Румбурк (Румбург, Чешка), Зајфхенерсдорф (Саксонија, Горна Лужица) и Варнсдорф (Чешка). Потоа тече кон исток низ другиот дел на Горна Лужица, каде Лаузур ѝ се придружува во Гросшенау, од Хајневалде низ *Рошертал* и Мителхервигсдорф, каде се влева Ландвасер и на крај доаѓа во Цитау, каде источно од градот се влева во Лужичка Ниса.

Мандау
Категорија:Меѓународни реки во Европа
Категорија:Реки во Устечкиот крај
Категорија:Реки во Саксонија
Категорија:Герлиц (округ)
Башкирска Автономна Советска Социјалистичка Република

**Башкирска Автономна Советска Социјалистичка Република** (башкирски: *Башҡорт Автономиялы Совет Социалистик Республикаhы*; руски:  *Башкирская Автономная Советская Социалистическая Республика*) — автономна република во Советскиот Сојуз во составот на Руската СФСР.

Републиката била основана во 1919 година.

Територијата на земјата опфаќала 143.600 квадратни километри, а бројот на населението било 3.895.000 луѓе. Односнот меѓу градското и селското население бил 2.491.000 кон 1.404.000 луѓе.

Таа била наследена од Башкортостан.

### Население

Населението на земјата според податоци од 1979 година било следното: :
* башкири - 936 000
* руси- 1 548 000
* татари - 940 000
* чуваши - 122 000
* маријци - 107 000

## Поврзано
*Башкортостан

## Наводи

Категорија:Автономни републики на Советскиот Сојуз
Категорија:Историја на Башкортостан
Категорија:Поранешни држави во Азија
Категорија:Држави и територии настанати во 1919 година
Категорија:Држави и територии распаднати во 1992 година
Бурјатска Автономна Советска Социјалистичка Република

**Бурјатска Автономна Советска Социјалистичка Република** (бурјатски: *Буряадай Автономито Совет Социалис Республика*; руски:  *Бурятская Автономная Советская Социалистическая Республика*) — автономна република во Советскиот Сојуз во составот на Руска СФСР.

Републиката била основана во 1919 година.

Територијата на земјата опфаќала 351.300 квадратни километри, а бројот на населението било 1.030.000 луѓе. Односнот меѓу градското и селското население бил 647.000 кон 383.000 луѓе.

Таа била наследена од Бурјатија.

### Население

Населението на земјата според податоци од 1979 година било следното: :

* бурјати - 207 000
* руси - 648 000
* украинци - 15 000
* татари - 10 000

## Поврзано
*Бурјатија

## Наводи

Категорија:Автономни републики на Советскиот Сојуз
Категорија:Историја на Бурјатија
Категорија:Држави и територии настанати во 1923 година
Категорија:Држави и територии распаднати во 1990 година
Александар Дјаченко (велосипедист)

**Александар Дјаченко** (; р. ) — поранешен казахстански професионален друмски велосипедист, кој возел професионално во периодот 2004-2015 година.

Ја започнал неговата професионална кариера во друмскиот велосипедизам, со велосипедската екипа Капек во 2004. Во 2008 му се приклучил на тимот Улан. Но од 2009, тој е член на екипата Астана. Во 2012, Дјаченко имал солиден настап на Трката околу Турција, каде завршил како втор во генералниот пласман, но првичниот победник Ивајло Габровски се покажал позитивен на ЕПО. Во октомври било објавено дека на Габровски му е одземена титулата, која му била доделена на Дјаченко.

Дјаченко го најавил своето повлекување од професионалниот велосипедизам.

## Достигнувања

;2007
: 1. 20п Казахстанско хронометарско првенство
: 1. Етапа 4 Трка околу Бугарија
: 3. Краен пласман Трка околу Јапонија
;2011
: 9. Светско хронометарско првенство UCI
;2012
: 1. 20п|Сина маичка Краен пласман Трка околу Турција
::1. Етапа 3
: 4. Краен пласман Тур де Лангкави
: 5. Краен пласман Трка околу Австрија
;2013
: 1. 20п Национално друмско првенство
: 2. Национално хронометарско првенство
: 2. Краен пласман Трка околу Австрија

### Распоред на резултатите на Гранд Тур

СО = се откажал; — = не учествувал

## Наводи

## Надворешни врски

* 
* 
* Профил на Cycling Base 

Категорија:Казахстански велосипедисти
Категорија:Родени во 1983 година
Категорија:Живи луѓе
Чеченско-ингушка Автономна Советска Социјалистичка Република

**Чеченско-ингушка Автономна Советска Социјалистичка Република** (чеченски: *Нохч-ГІалгІайн Автономнин Совецки Социалистически Республика*; руски:  *Чече́но-Ингу́шская Автономная Советская Социалистическая Республика*) — автономна република во Советскиот Сојуз во составот на Руска СФСР.

После воспоставување на советската власт, во март 1920, Терската област била расформирана, а Чеченскиот (обединет со Учкерискиот) и Ингушетскиот (обединет со Нагорниот) округ станале самостојни територијални единки.

На 20 јануари 1921 година, Чеченија и Ингушетија заедно со Карачаево-Черкесија, Кабардино-Балкарија и Северна Осетија влегуваат во новосоздадената република Горскаја АССР.

На 7 ноември 1924 година Горскаја АССР била ликвидирана и со тоа се создала Ингушска АО во состав на РСФСР.

На 15 јануари 1934 била создадена Чеченско-ингушетската автономна област, која на 5 декември 1936 година станала Чеченско-Ингушка АССР (ЧИАССР).

Во февруари 1944&nbsp;г. оваа република била расформирана, за после да влезе во составот на Северно-Осетинската АССР.

На 15 мај 1991 година ЧИАССР е преименувана во Чеченско-Ингушетска Република, а на 1 октомври 1991 година со решение на Врховниот совет на РСФСР Чеченско-Ингушетската Република била разделена на Чеченија и Ингушетија.

Територијата на земјата опфаќала 19.300 квадратни километри, а бројот на населението било 1,155,805.

Таа била наследена од Чеченија и Ингушетија.

## Поврзано
*Чеченија

## Наводи

Категорија:Автономни републики на Советскиот Сојуз
Категорија:Историја на Чеченија
Категорија:Историја на Ингушетија
Категорија:Држави и територии настанати во 1936 година
Категорија:Држави и територии настанати во 1934 година
Категорија:Држави и територии распаднати во 1992 година
Чувашка Автономна Советска Социјалистичка Република

**Чувашка Автономна Советска Социјалистичка Република** (чувашки: *Чăваш Автономлă Совет Социаллă Республики*; руски: *Чувашская Автономная Советская Социалистическая Республик*) — автономна република во Советскиот Сојуз во составот на Руска СФСР.

Републиката била основана во 1925 година.

Територијата на земјата опфаќала 18.300 квадратни километри, а бројот на населението било 1.330.000 луѓе. Односнот меѓу градското и селското население бил 759.000 кон 571.000 луѓе.

Таа била наследена од Чувашија.

### Население
* чуваши - 888 000
* руси- 338 000
* татари - 38 000
* мордвијци - 20 000

## Поврзано
*Чувашија

## Наводи

Категорија:Автономни републики на Советскиот Сојуз
Категорија:Историја на Чувашија
Категорија:Држави и територии настанати во 1925 година
Категорија:Држави и територии распаднати во 1992 година
Кримска Автономна Советска Социјалистичка Република

**Кримска Автономна Советска Социјалистичка Република** (кримскотатарски: *Qırım Muhtar Sotsialist Sovet Cumhuriyeti*; руски: *Крымская Автономная Социалистическая Советская Республика *) — поранешна автономна република во Советскиот Сојуз во составот на Руската СФСР.

## Поврзано
*Крим

## Наводи

Категорија:Автономни републики на Советскиот Сојуз
Категорија:Историја на Крим
Категорија:Држави и територии настанати во 1921 година
Категорија:Држави и територии настанати во 1991 година
Категорија:Држави и територии распаднати во 1992 година
Категорија:Држави и територии распаднати во 1945 година
Скокови во вода

мини|десно|Скокови во вода
**Скокови во вода** претставува спорт во кој спортистот од платформа скока во вода, при што презентира акробатски гимнастички елементи во текот на скокот. Скоковите во вода претставуваат олимписки спорт, кој на програмата на Олимписките игри се наоѓа од 1904 година. Од 1973 година во организација на ФИНА се одржуваат светски првенства во скокови во вода како дел од Светските првенства во водени спортови.

Категорија:Спортови
Велосипедизам на Летните олимписки игри 2012 - екипен спринт за мажи

**Екипниот спринт за мажи** на **[[Летни олимписки игри 2012|Летните олимписки игри 2012]]** во Лондон, Велика Британија, се одржал на лондонскиот велопарк на 2 август.

Екипниот спринт започнал со квалификации, кога најдобрите осум екипи продолжиле во првото коло (4. против 5., 3. против 6., 2. против 7. и 1. против 8.). Четирите победнички екипи од првото коло се натпреварувале за медали, каде најдобрите две екипи се натпреварувале за злато, додека останатите две екипи се бореле за бронзата. Преостанатите екипи биле сместени од петтото до осмото место според времињата од првото коло.

Екипата на Велика Британија била составена од Филип Хиндс, Крис Хој и Џејсон Кени го освоила златниот медал со време од 42,6 секунди, рушејќи го светскиот рекорд. Франција го освоила сребрениот медал, а Германија бронзата.

## Распоред

Сите времиња се според UTC+1

## Резултати
### Квалификации

* К = квалификувани; ОР = олимписки рекорд
* Олимпискиот рекорд бил урнат најпрвин од Русија, потоа Франција (во истата група како Австралија) и на крајот во последната група од Велика Британија.

### Прво коло

* СР = светски рекорд; ОР = олимписки рекорд
* Франција го поставила олимпискиот рекорд во третата група, пред Велика Британија да го постави новиот светски рекорд во четвртата група.

### Коло за медали

## Наводи

Екипен спринт за мажи
Велосипедизам на Летните олимписки игри 2012 - екипен спринт за жени

**Екипниот спринт за жени** на **[[Летни олимписки игри 2012|Летните олимписки игри 2012]]** во Лондон, Велика Британија, се одржал на лондонскиот велопарк на 2 август.
Екипниот спринт започнал со квалификации, кога најдобрите осум екипи продолжиле во првото коло (4. против 5., 3. против 6., 2. против 7. и 1. против 8.). Четирите победнички екипи од првото коло се натпреварувале за медали, каде најдобрите две екипи се натпреварувале за злато, додека останатите две екипи се бореле за бронзата. Преостанатите екипи биле сместени од петтото до осмото место според времињата од првото коло.

Кристина Фогел и Миријам Велте од Германија го освоиле златниот медал со време од 32,798 секунди. Кина го освоила сребрениот медал, а Австралија бронзата.

## Распоред

Сите времиња се според UTC+1

## Резултати
### Квалификации

* К = квалификувани; СР = светски рекорд
* Возењето на Варниш и Пендлтон за Велика Британија се случуло пред тоа на Гонг и Гуо од Кина и тие први го урнале светскиот рекорд. Но, веднаш потоа биле поразени од кинеската екипа во следната група.

### Прво коло

* СР = светски рекорд
* Велика Британија победила во својата група со време кое биле доволно за натпревар за златото, но ти биле поместени на последното место поради рана измена.

### Коло за медали

* Кина имала најдобро време во финалето, но тие биле поместени на второто место поради рана измена.

## Наводи

Екипен спринт за жени
Планински венец

[мини|300п|[Хималаите се највисок планински венец во светот.]]
[мини|300п|Подводниот [средноокеански срт е најдолг планински венец на светот.]]
**Планински венец** (**верига**) — географско подрачје што се состои од геолошки поврзани планини.  Склоп од венци што припаѓаат на извесно подрачје се нарекува **планински систем**.

Венците обично се испрекинати со предгорја или превои и долини што се протегаат од една позначајна планина до друга. Поединечните планини во рамките на еден венец не мора да имаат иста геолошки состав или петрологија. Тие можат да бидат мешавина од рразни орогени изрази и терени, како на пр. навлаки, поткренати блокови, наборни планини и вулкани, со што се добиваат различни видови карпи.

## Најзначајни венци
Ако ја вклучиме и подводната топографија на Земјата, средноокеански сртови сочинуваат најдолги планински системи во светот. На копно, најголемите системи се претежно сместени во два региона: таканаречениот Тихоокеански Огнен Прстен и Алпско-хималајскиот систем (Алпиди). Во првиот влеегуваат планините на западното крајбрежје на Америка, Камчатка, Јапонија, Тајван, Филипините, како и делови од Индонезија и Папуа Нова Гвинеја. Алпско-хималајскиот систем се протега од Индонезија до Алпите, вклучувајќи ги Хималаите и други европски и азиски венци. За најдолг (надводен) систем се сметаат Андите (7.000 км во должина). Во Хималаите спаѓаат највисоките планини на Земјината површина, од кои највисока е Монт Еверест. Најдолг планински систем воопшто е средноокеанскиот срт, чија верига се протега низ дната на пет океани. Долг е 65.000 км, а вкупната должина на системот изнесува 80.000 км. Најсеверен планински систем на светот е Арктичката Кордиљера и ја опфаќа највисоката планина во источна Северна Америка.

## Поделба и категории

Планинските системи се одликуваат со разгранета структура, па така многу венци на светот имаат свои подвенци. На пример, Апалачките Планини се матичен венец на другите венци што ги сочинуваат. Некои од нив се Белите и Синосртските Планини. Белите Планини пак, се матични на уште помали вериги - Сендвичкиот и Претседателскиот Венец. Претседателскиот Венец потоа може да се подели на Јужен и Северен Претседателски Венец.

## Поврзано
* Планински масив
* Тектонска плоча
* Список на планински венци во Македонија

## Наводи

## Надворешни врски
* Портал за планински венци - Peakbagger 
* Bivouac.com 

Венци
Одбојка на песок

мини|десно|Натпревар во одбојка на плажа
**Одбојка на песок** или **одбојка на плажа** е олимписки тимски спорт кој се игра од две екипи со по два играча на песочен терен поделен со мрежа. Иако одбојката на песок на почетокот била само забава, постепено прераснала во вистински натпреварувачки спорт, а од 1996 година влегла во програмата на Олимписките игри. За време на натпревар се играат 3 сета до 21 бод.


Категорија:Плажни спортови
Електронска обвивка

десно|300п|мини|Градба на атомот на кислород. Бројот во горниот лев агол е атомскиот број; броевите во горниот десен агол ги означуваат електроните во секој слој.
**Електронската обвивка** — поим во атомската физика кој може да се замисли како орбита по која се движат електрони, распространета околу јадрото на атомот. Таа се состои од *електронски слоеви*. Најблискиот слој до јадрото е познат како „прв слој“ (наречен и „К-слој“), по кој следува „втор слој“ (или „L-слој“), потоа „трет слој“ (или „М-слој“) итн. Буквите од слоевите К, L, M се наредени по алфабетски редослед.

Секој слој може да содржи само одреден број на електрони: првиот слој може да содржи до два електрони, вториот слој може да има до осум електрони, третиот до 18 итн. Бидејќи електроните се електрично привлечени за јадрото, електроните на даден атом ќе ги пополнуваат понадворешните (подалечни) слоеви само доколку повнатрешните слоеви се веќе целосно пополнети со други електрони. Меѓутоа, ова не е строг услов: атомите можат да поседуваат два или три надворешни слоеви кои се само делумно пополнети со електрони (види го Правилото на Клечковски). За објаснување на тоа зошто овие електрони постојат во овие слоеви, види електронска конфигурација.

Електроните во делумно пополнетиот надворешен слој (или слоеви) ги одредуваат хемиските својства на атомот; овој слоеј е познат како *[[валентна обвивка]]*.

Секој слој се состои од еден или повеќе подслоеви, а секој подслој е изграден од една или повеќе атомски орбитали.

## Слоеви

Одејќи од највнатрешниот кон најнадворешниот, електронските слоеви се означени со K, L, M, N, O, P и Q; или 1, 2, 3, 4, 5, 6 и 7. Електроните во надворешните слоеви имаат повисока просечна енергија и се движат подалеку од јадрото отколку оние од повнатрешните слоеви. Ова ги прави поважни при одредувањето на тоа како атомот ќе реагира хемиски и ќе се однесува како спроводник, бидејќи атомското јадро нема толку јако влијание на нив, па така тие лесно се откинуваат. Според ова, реактивноста на даден елемент многу зависи од неговата електронска конфигурација.

## Подслоеви

Секој слој е составен од еден или повеќе подслоеви кои се состојат од атомски орбитали. На пример, првиот (К) слој има еден подслој наречен „1s“; вториот (L) слој има два подслоеви означени „2s“ и „2p“; третиот слој има „3s“, „3p“ и „3d“; итн. Различните можни подслоеви се прикажани на следната табела:

## Број на електрони во секој слој

Електронските слоеви на атомот се пополнуваат според следните теоретски формулации:

* Секој s потслој содржи најмногу 2 електрони
* Секој p потслој содржи најмногу 6 електрони
* Секој d потслој содржи најмногу 10 електрони
* Секој f поТслој содржи најмногу 14 електрони
* Секој g потслој содржи најмногу 18 електрони

Затоа К-слојот, кој содржи само s-потслој, може да има до 2 електрони; L-слојот, кој има s и p, може да содржи до 2+6=8 електрони; итн. Општата формула е дека *n*-тиот слој може во принцип да има до 2*n<sup>2</sup>* електрони.

## Наводи

Обвивка
Категорија:Атомска физика
Категорија:Квантна механика
Категорија:Хемиски врски
Историја на Советскиот Сојуз (1927–1953)

**Историјата на Советскиот Сојуз меѓу 1927 и 1953** година била контролирана од страна на Јосиф Сталин, кој обидл е да го реформира советското општество со агресивно економско планирање, особено преку колективизација на земјоделството и развој на индустриската моќ. Во текот на овој период настапило широко и темелно реформирање на советската политика преку брза индустријализација. Исто така била промовирана тајната полиција, која довело до милиони смртни случаи како резултат на чистки.

Втората светска војна, позната како "*Големата татковинска војна*" во Советскиот Сојуз, уништила голем број од населението. Секој трет смртен случај во војната била над еден советски граѓанин. По крајот на Втората светска војна, армиите на Советскиот Сојуз ја окупирале Источна Европа, каде била воспоставена народна или комунистичка власт. Самиот континент бил поделен на два дела, каде западот го контролирале капиталистичките влади. Со ова започнала итн. Студена војна.

## Наводи


## Поврзано
* Јосиф Сталин

2
Црква „Св. Никола“ - Беличица

**Свети Никола“** — главна селска црква во мавровското село Беличица.

Црквата се наоѓа во долниот дел на селото, под првите куќи на Долно Маало, скоро непрегледна од остатокот на селото и скриена во шумскиот дел. Околу целата црква и нејзиниот двор се протега бедем. Се одликува со особено богат фрескоживопис и бројни икони.

## Историја

Две од престолните икони — Пресвета Богородица со Исус Христос и Свети Никола — се дело на истакнатиот крушевски зограф Николај Михајлов.

## Грабежи

Храмот се нашол под удар на масовните грабежи во црквите долж цела Западна Македонија. Во август 2012 година во црквата бил извршен грабеж, каде што биле украдени пари и 4 икони. Во 2013 година повторно се украдени 20 икони и пари.

## Галерија


Податотека:Црква Св. Никола во Беличица.jpg|Страничен влез на црквата
Податотека:Црква во Беличица.jpg|Влезот на црквата со иконата на патронот
Податотека:Иконостас во црквата во Беличица.jpg|Поглед на иконостасот
Податотека:Иконостас во црквата во Беличица (2).jpg|Дрвените врати кон олтарот
Податотека:Икони во црквата во Беличица.jpg|Икони во црквата
Податотека:Икони во црквата во Беличица 1.jpg|Икони во црквата
Податотека:Икона на Св. Никола во Беличица.jpg|Икона на патронот
Податотека:Во црквата во Беличица.jpg|Крст во црквата


## Поврзано
* Гостиварско архијерејско намесништво
* Мавровска парохија
* Беличица

## Наводи

## Надворешни врски

Беличица
Категорија:Беличица
Кабардинска Автономна Советска Социјалистичка Република

**Кабардинска Автономна Советска Социјалистичка Република** (кабардински: *Къэбэрдей-Балъкъэр АССР *; руски:  *Чувашская Автономная Советская Социалистическая Республик*) — автономна република во Советскиот Сојуз во составот на Руска СФСР.

Републиката била основана во 1936 година.

Територијата на земјата опфаќала 12.470 квадратни километри, а бројот на населението било 759.586.

Таа била наследена од Кабардино-Балкарија.

## Поврзано
*Кабардино-Балкарија

## Наводи

Категорија:Автономни републики на Советскиот Сојуз
Категорија:Историја на Кабардино-Балкарија
Категорија:Држави и територии настанати во 1944 година